Lt.genl. Mmamonnye Ngobeni, provinsiale kommissaris, het gesê die polisie is vol vertroue dat die ander vyf verdagtes binnekort aangekeer gaan word. “Ons sal seker maak dat hulle die volle mag van die gereg voel,” het sy gesê.
Wilson het gesê die NDBV het ŉ lasbrief gehad om die park in Knysna te ondersoek, maar is toegang tot die perseel geweier. “Ons was verplig om die polisie te ontbied om toegang tot die park te kry.” Wilson het gesê hulle is eers op die perseel toegelaat nadat die eienaar ingelig is dat sy in hegtenis geneem kan word as sy hulle toegang weier. Die NDBV het ook ŉ klag van dwarsboming van die gereg teen die eienaar aanhangig gemaak.